Proiect

**GUVERNUL REPUBLICII MOLDOVA**

**HOTĂRÂREA**

nr.\_\_\_\_\_ din\_\_\_\_\_\_\_\_\_\_\_\_\_\_ 2017

**cu privire la aprobarea Programului Naţional**

**de combatere a hepatitelor virale B, C şi D pentru anii 2017-2021**

În temeiul art.7 şi 9 din Legea nr. 10-XVI din 3 februarie 2009 privind supravegherea de stat a sănătăţii publice (Monitorul Oficial al Republicii Moldova, 2009, nr. 67, art. 183), cu modificările şi completările ulterioare, Guvernul HOTĂRĂŞTE:

1. Se aprobă:

1) Programul naţional de combatere a hepatitelor virale B, C şi D pentru anii 2017-2021 şi Planul de acţiuni pentru realizarea Programului naţional de combatere a hepatitelor virale B, C şi D pentru anii 2017-2021, conform anexei nr.1.

2) Regulamentul şi componenţa nominală a Consiliului de coordonare a implementării Programului Naţional de combatere a hepatitelor virale B, C şi D pentru anii 2017-2021, conform anexei nr. 2.

2. Se recomandă autorităţilor administraţiei publice locale:

1) să aprobe şi să asigure realizarea programelor teritoriale de combatere a hepatitelor virale B, C şi D pentru anii 2017-2021;

2) să informeze Ministerul Sănătăţii anual, până la 5 martie, despre realizarea Programului de combatere a hepatitelor virale B, C şi D pentru anii 2017-2021.

3. Se stabileşte că finanţarea Programului naţional de combatere a hepatitelor virale B, C şi D pentru anii 2017-2021 se va efectua din bugetul de stat şi din mijloacele fondurilor asigurărilor obligatorii de asistenţă medicală, în limita alocaţiilor prevăzute în scopurile enunţate, precum şi din alte surse, conform legislaţiei în vigoare.

4. Controlul asupra executării prezentei hotărâri se pune în sarcina Ministerului Sănătăţii.

5. Se abrogă Hotărârea Guvernului nr. 90 din 13.02.2012 „Privind aprobarea Programului naţional de combatere a hepatitelor virale B, C şi D pentru anii 2012-2016” (Monitorul Oficial al Republicii Moldova, 2012, nr. 34-37, art. 115).

**Prim-ministru PAVEL FILIP**

Contrasemnează:

Ministrul Sănătăţii Ruxanda GLAVAN

Ministrul Finanţelor Octavian ARMAŞU

Ministrul Muncii, Protecţiei Sociale

şi Familiei Stela GRIGORAŞ

Ministrul Justiţiei Vladimir CEBOTARI

Ministrul Educaţiei Corina FUSU

Ministrul Tineretului şi Sportului Victor ZUBCU